Nr. C 142/4 De Europæiske Fællesskabers Tidende 29. 5. 84 
II 
(Forberedende retsakter) 
KOMMISSIONEN 
Udkast til Rådets afgørelse om fastsættelse af en plan til stimulering af det videnskabelige 
og tekniske samarbejde i Europa 
(1985-1988) 
KOM(84) 215 endelig udg. 
(Forelagt Rådet af Kommissionen den 16. april 1984) 
(84/C 142/05) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til traktatens artikel 2 har Fællesskabet bl.a. 
til opgave at fremme en harmonisk udvikling af den 
økonomiske virksomhed i Fællesskabet som helhed, 
en varig og afbalanceret ekspansion og en hurtigere 
højnelse af levestandarden; målsætningerne med Fæl­
lesskabets virke i dette øjemed er angivet i traktatens 
artikel 3; 
Rådet har ved sin resolution af 14. januar 1974 (') om 
samordning af den nationale politik og definitionen af 
aktioner af fællesskabsinteresse på det videnskabelige 
og teknologiske område givet Kommissionen til op­
gave at fastsætte aktioner af betydning for Fællesska­
bet og vælge egnede veje og midler til iværksættelse 
af disse aktioner; 
Rådet vedtog den 28. juni 1983 (2) en afgørelse om en 
forsøgsaktion til stimulering af Fællesskabets viden­
skabelige og tekniske potentiel; Rådet anmodede den 
28. februar 1984 Kommissionen om at forelægge den 
et forslag til en stimuleringsplan for 1985-1988; 
(') EFT nr. C 7 af 29. 1. 1974, s. 2. 
O EFT nr. L 181 af 6. 7. 1983, s. 20. Rådet har ved sin resolution af 25. juli 1983 om det 
første rammeprogram for Fællesskabets forsknings-, 
udviklings- og demonstrationsaktiviteter godkendt 
emneområdet »Effektivisering af Fællesskabets viden­
skabelige og tekniske potentiel«; 
traktaten om oprettelse af Det europæiske økono­
miske Fællesskab indeholder ikke fornøden hjemmel 
hertil; 
Udvalget for videnskabelig og teknisk Forskning 
(CREST) har fremsat udtalelse om Kommissionens 
forslag — 
TRUFFET FØLGENDE AFGØRELSE: 
Artikel 1 
Der vedtages en plan til stimulering af det videnskabe­
lige og tekniske samarbejde i Det europæiske økono­
miske Fællesskab, herefter benævnt »stimulerings-
plan«, som defineret i bilaget, for en periode af fire år 
fra den 1. januar 1985. 
Stimuleringsplanen omfatter to faser. Den første fase 
strækker sig fra den 1. januar 1985 til den i artikel 5 
fastsatte revision, og den anden fase indledes efter 
denne revision og udløber den 31. december 1988. 
Artikel 2 
Stimuleringsplanen består af en række aktiviteter, der 
tager sigte på oprettelse af et stadig mere omfattende 
net for videnskabeligt og teknisk samarbejde på euro­
pæisk plan. 
Planen omfatter alle domæner inden for videnskab og 
teknologi — naturvidenskaberne og de eksakte viden­
skaber. Ved udvælgelsen af støtteberettigede aktioner 
vil der imidlertid navnlig blive taget sigte på de i bila­
get anførte områder, som følge af disse emners sær­
lige betydning. 
29. 5. 84 De Europæiske Fællesskabers Tidende Nr. C 142/5 
Artikel 3 
De nødvendige bevillinger til gennemførelse af stimu-
leringsplanen anslås på nuværende tidspunkt til 40 
mio ECU, idet dette beløb omfatter finansiering af de 
i artikel 4 omhandlede igangsættende foranstaltninger 
og de i bilaget omhandlede supplerende foranstaltnin­
ger samt personaleudgifter — tolv ansatte — som 
ikke må overskride 4,5 % af det samlede beløb til 
finansiering af stimuleringsplanen. 
Bevillingerne og det nødvendige personale til gen­
nemførelse af planen vil blive taget op til fornyet vur­
dering i forbindelse med den i artikel 5 fastsatte revi­
sion af stimuleringsplanen. 
Artikel 4 
Kommissionen varetager gennemførelsen af stimule­
ringsplanen på grundlag af forskningstilskud, kon­
trakter om parvist samarbejde mellem laboratorier og 
udviklingskontrakter. 
Kommissionen bistås af Udvalget for europæisk ud­
vikling af Videnskab og Teknologi (CODEST), ned­
sat ved afgørelse 82/835/EØF ('), samt af konsulen­
ter. 
Artikel 5 
Stimuleringsplanen revideres i løbet af det andet år 
efter egnede fremgangsmåder og efter høring af det 
i artikel 4 omhandlede udvalg. Beslutningen om at 
foretage revision træffes senest den 31. december 
1986. 
Artikel 6 
Kommissionen forhandler og indgår de for gennem­
førelsen af de udvalgte projekter nødvendige kontrak­
ter. Den udfærdiger i dette øjemed kontrakter med angivelse af parternes rettigheder og forpligtelser, 
bl.a. regler for formidling, beskyttelse og udnyttelse 
af forskningsresultaterne samt for eventuel tilbagebe­
taling af den tildelte finansieringsstøtte. 
Bortset fra tilfælde, hvor Kommissionen kan udstede 
underlicenser, såfremt den berørte kontrahent nægter 
at udnytte resultaterne fra forskning med omkost­
ningsdeling, finder forordning (EØF) nr. 2380/74 af 
17. september 1974 anvendelse (2). 
Artikel 7 
Kommissionen har til opgave at fastsætte og, efter 
høring af CREST, at iværksætte de i bilaget omhand­
lede supplerende ledsageforanstaltninger til stimule­
ringsplanen, der tager sigte på fremme af forskernes 
mobilitet og udveksling af forskere inden for Fælles­
skabet. 
Artikel 8 
Kommissionen skal — efter høring af de berørte ud­
valg for forvaltning og koordinering (CGC) og af 
Udvalget for videnskabelig og teknisk Forskning 
(CREST) — fastsætte de foranstaltninger, der skal 
iværksættes til fremme af mobilitet og uddannelse in­
den for rammerne af de sektorbestemte programmer, 
samt den procentdel af de finansielle midler, der skal 
afsættes til disse specifikke foranstaltninger. 
Artikel 9 
1. Kommissionen kan i overensstemmelse med 
traktatens artikel 228 indgå aftaler med europæiske 
tredjelande med henblik på disses deltagelse i stimule­
ringsplanen. 
2. Kommissionen er bemyndiget til at forhandle de 
i stk. 1 omhandlede aftaler. 
O EFT nr. L 350 af 10. 12. 1982, s. 45. (2) EFT nr. L 255 af 20. 9. 1974, s. 1. 
Nr. C 142/6 De Europæiske Fællesskabers Tidende 29. 5. 84 
BILAG 
1. Stimuleringsplanen består af en række foranstaltninger til fremme af forskernes mobilitet, af 
kommunikation mellem videnskabsmændene og af dét forsknings- og udviklingsmæssige samar­
bejde inden for Fællesskabet. 
Det drejer sig altså om foranstaltninger til støtte for forskere, forsknings- og udviklingshold eller 
-organer med sigte på: 
— udstationering af forskere (unge eller erfarne) til et andet EF-land, 
— forening af viden, der er geografisk spredt i Fællesskabet, med henblik på udvikling af fælles 
projekter, 
— styrkelse af kommunikationen og informationsudvekslingen inden for de videnskabelige og 
tekniske kredse i Europa. 
2. Foranstaltningerne til stimulering af samarbejdet omfatter samtlige domæner inden for de ek­
sakte videnskaber og naturvidenskaberne. Der vil navnlig blive taget hensyn til følgende områder: 
— kemi: navnlig »kemisk syntese«, »kompositmaterialer« og »monomerkemi«, 
— »biokommunikation«, 
— geografi, alle aspekter vedrørende strukturer og materialer, 
— optik, navnlig forskning vedrørende integreret optik, 
— matematik og informatik, 
— oceanografi, 
— overfladefysik og -kemi, navnlig katalyse, udveksling mellem overflader, adhæsion, 
— videnskabelige instrumenter. 
3. Inden for disse interventionsområder vil valget af multinationale projekter med henblik på fælles­
skabsstøtte finde sted på grundlag af deres kvalitet, tværfaglige indhold, nyhedsværdi og betyd­
ning for nedbrydelsen af skrankerne mellem de forskellige former for FU. 
4. Stimuleringsplanen iværksættes på basis af: 
— tværsektorielle igangsætningsaktioner: parvist samarbejde mellem laboratorier, udviklingskon­
trakter, forskningstilskud; disse aktioner forudsætter og bygger på et europæisk net af forsk­
ningscentre, 
— ledsageforanstaltninger til fremme af videnskabsmændenes mobilitet: undersøgelse af mulig­
heden for et befordringskort for forskere, tilrettelæggelse af samråd mellem medlemsstaterne 
for at sikre karrieremæssige fordele for forskere, der har opholdt sig i udlandet. Projekt om 
oprettelse af fortegnelser over medlemsstaternes udvekslings- og samarbejdskapacitet. 
5. Kommissionen vælger igangsætningsaktionerne og de berørte forskerhold med bistand fra Udval­
get for europæiske udvikling af Videnskab og Teknologi (CODEST) og på basis af et ekspert-
vurderingssystem. Kommissionen drager omsorg for, at der er sammenhæng mellem stimulerings-
aktionerne og de planlagte F & U-aktiviteter. Ledsageforanstaltningerne og de sektorbestemte 
foranstaltninger fastsættes efter høring af CREST og iværksættes efter positiv udtalelse fra dette 
udvalg. 
6. Kommissionen gennemfører sideløbende en række høringer, rundspørger og seminarer i samar­
bejde med de videnskabelige og tekniske kredse i Fællesskabet med henblik på at analysere og 
vurdere de videnskabelige og tekniske behov og muligheder for på dette grundlag at bestemme 
indholdet af stimuleringsplanerne.